لیلی واسطی

لیلی واسطی ایک پاکستانی اداکارہ اور ہدایت کارہ ہیں۔  وہ قربان، دل ربا، دلدل، ہم کہاں کے سچے تھے، سن یارا اور ڈنک میں اپنے کرداروں کے لیے جانی جاتی ہیں۔ 

 پیدائش 
لیلیٰ 10 اپریل 1977ء کو کراچی، پاکستان میں پیدا ہوئیں۔ لیلیٰ کی والدہ طاہرہ واسطی اور والد رضوان واسطی بھی اداکار تھے۔ 

 تعلیم 
انھوں نے اپنی تعلیم سینٹ جوزف کانونٹ سے مکمل کی، انھوں نے انگریزی ادب کے ساتھ گریجویشن کیا۔  پھر وہ بیرون ملک امریکا چلی گئیں۔  انھوں نے لاس اینجلس میں جامعہ کیلیفورنیا سے تعلیم حاصل کی، انھوں نے فلم میکنگ میں ماسٹرز کیا۔ 

 فنی زندگی 
لیلیٰ نے 1990ء کی دہائی میں پی ٹی وی پر اداکاری کا آغاز کیا۔   وہ ڈراموں سفر، پُکار، سائبان، آپریشن دوارکا 1965ء، ہیر وارث شاہ اور آخرت، بادلوں پر بسیرا میں اپنے کرداروں کے لیے مشہور تھیں۔  وہ جنید خان، حرا مانی، زرنش خان، قدرت، منال خان اور ژالے سرحدی کے ساتھ سن یارا ڈرامے میں بھی نظر آئیں۔  اس کے بعد سے وہ سنگر، قربان، تیری میری کہانی، بھرم، دلدل اور ڈنک ڈراموں میں نظر آئیں۔ 

بیماری کے بعد، وہ ڈرموں میں دوبارہ دس سال بعد دو مقبول پاکستانی ڈراموں ہم کہاں کے سچے تھے میں اداکارہ ماہرہ خانکی والدہ جب کہ ڈراما عشق لا میں اداکارہ سجل علی کی والدہ کے کرداروں میں نظر آہیں۔ دونوں ڈراموں کے نشر ہونے کے بعد انھیں سوشل میڈیا پر ناظرین اور مداحوں کی جانب سے بڑا اچھا رد عمل ملا۔https://www.bbc.com/urdu/entertainment-59362889

 ذاتی زندگی 
لیلیٰ اور فہد کی شادی 27 دسمبر 2008ء کو ہوئی تھی۔ ان کا ایک بچہ ہے۔  ان کی شادی کے کچھ عرصے بعد انھیں لیوکیمیا کی تشخیص ہوئی۔ 6-7 سال تک تکلیف دہ علاج کے بعد، وہ بالآخر کینسر سے بچ گئیں۔  لیلیٰ کے والد رضوان واسطی کا 2011ء میں اور والدہ طاہرہ واسطی کا 2012ء میں انتقال ہو گیا تھا  ان کے دو بڑے بھائی ریحان واسطی اور عدنان واسطی ہیں۔  لیلیٰ کی کزن ماریہ واسطی بھی اداکارہ ہیں۔ 

اپنے ایک انٹرویو میں انھوں نے کہا کہ، وہ اداکارہ نہیں بلکہ استانی بننا چاہتی تھیں۔ ان کا کہنا تھا کہ میں نے چند ماہ پڑھایا بھی لیکن شاید چاک کی دھول بہت زیادہ تھی اس لیے مجھے یہ پیشہ زیادہ پسند نہیں آیا۔https://www.bbc.com/urdu/entertainment-59362889

 فلموگرافی 

 ٹیلی فلم 
سال عنوان کردار 1996ء آپریشن دوارکا 1965ء مس ارم 2002ء کچھ بھی نہ کہا عابدہ 2019ء دستک رومانہ  2019ء سے ملیے میں فیہا 2021ء ہینگور ایس-131 سمیرا کی ماں

 فلم 
سال عنوان کردار نوٹس 2021ء کھیل کھیل میں زارا کی ماں پہلی فلم ٹی بی اے سینٹی اور مینٹل ٹی بی اے غیر جاری کردہ 

 اعزاز اور نامزدگی 
سال اعزاز قسم نتیجہ عنوان حوالہ 2017ء سوشل میڈیا ڈراما اعزازات بہترین معاون اداکارہ  التجا

 حوالہ جات 

زمرہ:پاکستانی فلمی اداکارائیں
زمرہ:اکیسویں صدی کی پاکستانی اداکارائیں
زمرہ:پاکستانی ٹیلی ویژن اداکارائیں
زمرہ:بیسویں صدی کی پاکستانی اداکارائیں
زمرہ:بقید حیات شخصیات
زمرہ:1977ء کی پیدائشیں
زمرہ:پنجابی شخصیات
زمرہ:ویکی ڈیٹا سے مطابقت رکھنے والی مختصر تفصیل
زمرہ:پنجابی نژاد شخصیات